Brjanskin autotehdas
Historia ja tuotteet

Brjanskin autotehdas perustettiin 4. kesäkuuta 1958 Bežitsan (Бежица) terästehtaan pohjalta, josta se tällä päivämäärällä erotettiin omaksi yhtiökseen. Tarkoituksena oli järjestää ZiLin suunnittelemien panssaroitujen miehistönkuljetusajoneuvojen ZIL-152V1, ZIL-152K ja ZIL-152S (BTR-152), amfibioajoneuvon ZIL-485A (eli BAV) ja erikoispyöräalustan ZIL-135LM valmistus.
Teräsvalimo siirsi tehtaan käyttöön tuotantorakennuksen № 4. Tehdas aloitti aluksi valmistaa TšTZ-140-traktoria. BTR-152:n ja BAV:n tuotanto alkoi seuraavana vuonna, lähinnä ZiL:n toimittamista osista.
Heinäkuussa 1961 alettiin rakentaa ensimmäistä omaa tuotetta. SKB BAZ eli BAZ-930 oli neliakselinen, kymmentonninen kuorma-auto, joka oli tarkoitettu Luna-ohjusjärjestelmän alustaksi. Tämän ajoneuvon suunnittelu aloitettiin 1960, kun Rafail Aleksandovitš Rozov nimitettiin tehtaan pääsuunnittelijaksi. Vuonna 1962 alkoi muunnetun ZIL-135K-alustan rakentaminen 4K44 Redut -rannikko-ohjusjärjestelmää varten. Tässä käytettiin JaMZ-238N-moottoria.
Vuonna 1966 BAZ kehitti uivan BAZ-5937-alustan 9K33 Osa -ilmatorjuntaohjusjärjestelmälle,  BAZ-5938:n huoltoautoneuvolle ja  BAZ-5939:n kuljetus-latausjärjestelmälle.
Vuonna 1968 Neuvostoliiton ministerineuvosto määräsi ohjusjärjestelmän 9K79 Totška kehityksen aloittamisesta. Pääsuunnittelija I. L. Jurin palkittiin Neuvostoliiton valtionpalkinnolla BAZ-5921-ajoneuvoalustan kehityksestä. Tämän sarjatuotanto alkoi Brjanskissa toukokuussa 1974.
BAZ-5921 ja BAZ-5922 perustuivat Osan BAZ-5937/5939 -ajoneuvoihin. BAZ-5921:ssa oli neljän hengen hytti ja kuljetus- ja latausajoneuvossa BAZ-5922 kahden hengen. Moottori oli siirretty keskelle runkoa. Voimansiirto, jousitus, jarrut, vesijetit, sähkölaitteistot ja muu olivat samoja. Moottori oli lähes sama 300-hevosvoimainen 5D20K-300, jossa oli tehokkaampi jäähdytys kahdella kennostolla ja moottorin lämmitin.
Osnova-alustan kehitys alkoi maaliskuussa 1971 Puolustusministeriön autopääviraston kanssa tehdyllä sopimuksella. Tästä syntyi neliakselinen uiva runko 6944, pääsuunnittelijana V. T Averšin ja runko 6950, pääsuunnittelijana A. S. Kortjuh. Näihin asennettiin Barnaulin kuljetusvälinetehtaan UTD-25-moottori. Runkoa 6944 käytettiin Osa-ohjusjärjestelmän alustana ja runkoa 6950 Manjovr-ohjusjärjestelmässä, joka myöhemmin kiellettiin Yhdysvaltain ja Neuvostoliiton INF-sopimuksella. BAZ-6944 ja BAZ-6950 modernisoitiin 1980-luvulla käyttämään KamAZ-740-moottoreita.
1980-luvun lopulla tehtaan oli siirryttävä siviilituotantoon, ja sen alkoi tuottaa 1,5 tonnin pakettiautoja. Lisäksi tehtiin yhteistyötä englantilaisen IAD:n kanssa minibussien kehittämisestä, ennen projektin valtion rahoituksen päättymistä. 
Seuraava yritys oli tuottaa lumenaurauskalustoa, jota valmistui DE-242 Vjuga -mallina 120 kappaletta 1993–1997.
1990-luvulla valmistui БАЗ-6954-prototyyppi Iskandar-ohjuksen alustaksi, mutta lopulta tähän tehtävään valittiin valkovenäläinen MZKT-7930.
Vuonna 1993 BAZ alkoi suunnitella yhdistettyä Voštšina-1-alustaa (BAZ-6909, BAZ-69092, BAZ-6402, BAZ-6910, BAZ-6306).
Voštšina-1:n tavoitteena oli kaventaa ajoneuvon leveys 2,75 metriin aiempien 3,08 metristä. Siviilituotantoon siirtymisen jälkeen BAZ:n ajoneuvoja käytettiin öljy- ja kaasuteollisuuden tehtävissä. Lumessa leveä ajoneuvo jätti leveän uran, jossa Uralin, Kamazin ja KrZA:n maastoajoneuvoilla oli vaikeuksia edetä.
Vuosina 2003–2004 Voštšina-1-perheen ajoneuvo valittiin sotavarustukseen. BAZ-6402 on käytössä S-400-ilmatorjuntaohjusjärjestelmän alustana, BAZ-6909 Nebo-M-tutka- ja radiotiedustelujärjestelmässä, BAZ-6910 elektronisen sodankäynnin järjestelmän Krasuha-2 alustana. REM-KS -huolto- ja evakuointiajoneuvo ja vetäjä Giatsint and Msta-tykeille.
BAW
ZIL-152 / BTR 152
Osa BAZ-5937-alustalla
Uragan ZiL-135LMP -alustalla
BAZ-135MB Tupolev Tu-143 -tiedusteludroonilla
BAZ-69092
sisäministeriön ABS-40 "Lavina"  BAZ-6953 -alustalla